**Ministru kabineta rīkojuma projekta**

 **“Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programma “Izaugsme un nodarbinātība” (turpmāk – darbības programma) ir apstiprināta ar Ministru kabineta (turpmāk – MK) 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība””. Darbības programma izstrādāta saskaņā ar Eiropas Parlamenta un Padomes 2013.gada 17.decembra regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006 (turpmāk – Regula Nr.1303/2013), un saskaņā ar Regulas Nr.1303/2013 30.panta 1. un 2.punktu dalībvalstij ir tiesības iesniegt Eiropas Komisijai (turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2016.gada 3.maija rīkojumu Nr.274 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (turpmāk – rīkojums Nr.274) tika apstiprināti darbības programmas grozījumi.Grozījumi darbības programmā EK tika iesniegt 2016.gada 11.maijā un 2016.gada 26.jūnijā tika saņemti EK apsvērumi par ierosinātajiem grozījumiem, aicinot gan sniegt papildus skaidrojumus, gan veikt atsevišķus precizējumus, pilnveidojot un iesniedzot precizētu darbības programmu. Pēc vairākkārtējām diskusijām un vienošanās ar EK, rīkojuma projekts paredz atsaukt ar rīkojumu Nr.274 apstiprinātos redakcionālos precizējumus (rīkojuma projekta 1.1.punkts) attiecībā uz plānoto investīciju aprakstu lielajās ostās 6.1.1.specifiskā atbalsta mērķa “Palielināt ostu drošības līmeni un uzlabot transporta tīkla mobilitāti” (turpmāk – 6.1.1.SAM) ietvaros, ņemot vērā EK viedokli, ka jau esošie nosacījumi, tai skaitā, paredzētie rādītāji, neizslēdz plānotās investīcijas, ja tās projektā paredzētu esošās funkcionalitātes saglabāšanu, jo darbības programmas redakcija atspoguļo kopējo mērķi, uz ko vērsts 6.1.1.SAM kopumā.Papildus EK norādīja, ka Satiksmes ministrijai ir nepieciešams izvērtēt un piedāvāt precizētu 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” iznākuma rādītāja “Rekonstruēto vai modernizēto dzelzceļa līniju kopējais garums” sasniedzamo vērtību, ņemot vērā izmaiņas Latvijas dzelzceļa elektrifikācijas projekta ieviešanas uzsākšanas gaitā. Tādējādi rīkojuma projektā ietverts punkts, kas groza minētā iznākuma rādītāja sasniedzamo vērtību 2023.gadā (rīkojuma projekta 1.9.punkts).Atbilstoši ar EK panāktajai vienošanās, darbības programmā ierosināti tehniski precizējumi attiecībā uz Veselības ministrijas (rīkojuma projekta 1.4.punkts) un Izglītības un zinātnes ministrijas (rīkojuma projekta 1.2. un 1.3.punkts) pārziņā esošajām investīciju sadaļām, kā arī rīkojuma projektu paredzēts novērst tehnisku neprecizitāti, nodrošinot korektu snieguma rezerves apmēru atbilstoši ar rīkojumu Nr.274 veiktajām finansējuma pārdalēm (rīkojuma projekta 1.5.-1.8.punkts).Ņemot vērā minēto rīkojuma projekts paredz veikt šādus grozījumus darbības programmā:1. izteikt darbības programmas 513.punktu attiecībā uz ostu infrastruktūru sākotnējā redakcijā;
2. precizēt dzelzceļa infrastruktūras iznākuma rādītāja vērtību (rekonstruēto vai modernizēto dzelzceļa līniju kopējais garums), to samazinot no 998 km uz 400 km;
3. tehniski precizēt darbības programmā ar rīkojumu Nr.274 apstiprināto grozījumu attiecībā uz plānoto atbalstu ārstniecības un ārstniecības atbalsta personāla kvalifikācijas uzlabošanai, saglabājot sasaisti ar deinstitucionalizācijas procesu psihiskās veselības aprūpes kontekstā;
4. tehniski precizēt ar rīkojuma Nr.274 apstiprināto grozījumu attiecībā uz plānoto atbalstu priekšlaicīgai mācību pamešanai, papildinot ar informāciju par veiktajiem uzlabojumiem Valsts izglītības informācijas sistēmā;
5. novērst tehnisku neprecizitāti, nodrošinot korektu snieguma rezerves apmēru atbilstoši ar rīkojumu Nr.274 apstiprinātajām finansējuma pārdalēm.
 |
| 3. | Projekta izstrādē iesaistītās institūcijas | Rīkojuma Nr.274 grozījumu izstrādē iesaistīta Satiksmes ministrija, Veselības ministrija, Labklājības ministrija, Izglītības un zinātnes ministrija, kā arī tas saskaņots ar Tieslietu ministriju. |
| 4. | Cita informācija | Uzsākot darbu pie ES fondu 2014.–2020.gada plānošanas perioda ieviešanas, ES fondu īstenošanā iesaistītās atbildīgās iestādes ir identificējušas vēl papildu jaunus grozījumus, kurus nepieciešams iestrādāt darbības programmā sekmīgai ES fondu 2014.–2020.gada plānošanas perioda ieviešanai. Kopumā identificēti potenciāli nepieciešami grozījumi vides, veselības, energoefektivitātes, deinstitucionalizācijas jomās. Ir identificēta nepieciešamība precizēt vairāku rādītāju sasniedzamās vērtības, ņemot vērā izmaiņas aprēķina metodoloģijā, ierosināt papildu iznākumu rādītājus atsevišķu specifisko atbalsta mērķu pasākumiem, kā arī veikt precizējumus, lai darbības programmā paredzētu atsevišķu investīciju veikšanu, par ko tuvākajā laikā vēl plānots pieņemt lēmumu nacionālā līmenī. Papildu identificētos jaunos grozījumus darbības programmā plānots vēl šogad (indikatīvi uzsākot virzību septembrī, konkrēts laika grafiks atkarīgs no grozījumu priekšlikumu specifikas) virzīt kā jaunu, atsevišķu grozījumu priekšlikumu darbības programmā atbilstoši MK 2014.gada 16.janvāra noteikumos Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajai kārtībai, lai neaizkavētu un sekmīgi noslēgtu uzsākto saskaņošanas procesu ar EK par rīkojumā Nr.274 ietvertajiem grozījumiem darbības programmā. Atsevišķu grozījumu virzīšana nenozīmēs būtiski garāku saskaņošanas procesu, ņemot vērā nepieciešamību prioritāri tos saskaņot nacionālā līmenī, kā arī specifisko saskaņošanas procesu ar EK starpdienestiem gadījumā, ja papildu jaunie identificētie grozījumi tiktu virzīti ar apstiprināšanai EK iesniegtajiem rīkojumā Nr.274 ietvertajiem grozījumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas, savukārt grozījumi rīkojumā Nr.274 veicinās veiksmīgu darbības programmas grozījumu apstiprināšanu EK. Detalizētāki nosacījumi tiks ietverti MK noteikumos par specifisko atbalsta mērķu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot MK noteikumus par specifisko atbalsta mērķu īstenošanu, kurus skars grozījumi darbības programmā.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti  | Specifisko atbalsta mērķu ieviešanu, kurus skars grozījumi darbības programmā, regulēs MK noteikumi par specifisko atbalsta mērķu īstenošanu, kas atbilstoši Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumam (turpmāk – Vadības likums) tiks izstrādāti līdz 2017.gada 31.decembrim vai tajos tiks veikti nepieciešamie grozījumi.Finanšu ministrija virzīs grozījumus arī Partnerības līgumā Eiropas Savienības investīciju fondu 2014.–2020.gada plānošanas periodam, kas izriet no grozījumiem darbības programmā, kā arī Zemkopības ministrija pārziņā esošajām programmām “Latvijas lauku attīstības programma 2014.–2020.gadam” un “Rīcības programma zivsaimniecības attīstībai 2014.–2020.gadam” pēc rīkojuma projekta saskaņošanas.  |
| 2. |  Atbildīgā institūcija  | Finanšu ministrija. |
| 3. | Cita informācija | Nav.  |

**Anotācijas V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, publicējot rīkojuma projektu esfondi.lv tīmekļa vietnē š.g. 11.augustā.  |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Vadības likumā noteikto. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministre D.Reizniece-Ozola

16.08.2016 13:39

1202

Finanšu ministrijas

Eiropas Savienības fondu stratēģijas departamenta

Cilvēkresursu un publisko investīciju

plānošanas nodaļas

vecākā eksperte

Evita Bāliņa, 67083839

Evita.Balina@fm.gov.lv